Volvo V40 (2012)

Der **Volvo V40** isch es Pkw-Modell vom schwedische Automobilhersteller Volvo, wo ufem Genfer Auto-Salon 2012 vorgstellt worde isch und abem 15. September 2012 erhältlich isch gsi. Es isch en fünftürigi Schräghecklimousine vo der Kompaktklasse. Als Istigermodell vo der Marke ersetzt er der S40 und V50, wo sit Mai 2012 nümme im Programm sind, und au der chliner C30. Site vom Härsteller het zur Marktpräsentation vom Juli bis August 2012 es sächswöchigs *Ready for you*-Event ufem Gländ vo der Messe Dresden stattgfune, wo usgählte Persone ermöglicht het, umfangrichi Tescht- und Slalomfahrte mit mehrere Fahrzüg vo der Baureihe z mache. 

Im Juli 2019 isch d Produktion ohni direkts Nachfolgermodel igstellt worde.

## Modellbeschribig
Als letschte neue Volvo het der V40 no die C1-Plattform vo Ford. D Karosserie isch vom US-amerikanische Designer Chris Benjamin gstaltet; er ubernimmt ade hindere Türe d Linie vo de Türe vom Volvo P1800. Volvo bietet nur ei Karosserieversion a. Der Innerum isch vore durch en freistehendi Mittelkonsole kennzeichnet. 

Sit Afang 2013 wird en Offroad-Version als *Volvo V40 Cross Country* verchauft. Übefalls zum Jahresafang 2013 erwitert der Härsteller sini sportlich Produktlinie *R-Design* uf de V40.

Der V40 isch im belgische Gent baut worde.

### Technik
Der V40 isch mit jewils drei Diesel- und Benzinmotore erhältlich. D Top-Version, en ufgladene 2,5-Liter-Benzinmotor, leischtet 187&nbsp;kW (254&nbsp;PS). Es Start-Stopp-System sowie es Bräms-Energierückgewinnungssystem sind seriemässig, d Chäufer hei zudem d Wahl zwische Automatik- und Schaltgetriebe. 

Als Bsunderheit isch der V40 als erschts Fahrzüg uberhaupt miteme Fuessgänger-Airbag usgstattet, wo sich binre Kollision blitzschnell uber de under Drittel vo der Windschutzschibe und A-Süle entfaltet. Gleichzeitig häbt sich automatisch d Motorhube ah, um d Verletzigsgfahr für de Fuessgänger zu reduziere. Für den Fahrer gibt es einen Knieairbag. Au isch jede V40 seriemässig mit eme City-Safety-System usgstattet. D Lähne vom Bifahrersitz isch (bi teil Usstattige uf Wunsch) umklappbar.

Ds Fahrwerch het einzel ufghängti Räder, vore mit MacPherson-Federbein, hine an Mehrlenkern. D Zahnstangelenkig wird elektromechanisch understüzt.

D Technik funktioniert zueverlässig.

D sit 2013 abotni Offroad-Version  *V40 Cross Country* isch 15 mm höhergleit. In Verbindig mit de sterchere Benzinmotore T4 (optional) und T5 (seriemässig) isch Allradatrib erhältlich. Alle andre Motore sind nur mit Frontatriv erhältlich.

Äbefalls sit 2013 giz d sportlicher Produktlinie *R-Design*. Die Variante treit en modifizierte Frontgrill mit senkrächt agordnete LED-Tagfahrlichter. D Heckschürze enthaltet en Diffusor mit doppelte Abgasrohr. Zuesätzlich het die Variante es herts Sportfahrwerch, Alu-Ussespiegel, Frontgrill mit schwarzem Klavierlack und R-Design-Logo sowie im Innerum Details wie blaui Instrumäntebelüchtig und schwarze Dachhimmel.


 Volvo V40 D3 Summum R-Design (II) – Frontansicht, 11. Mai 2013, Hilden.jpg|Volvo V40 *R-Design* (2013–2016)
 Volvo V40 Cross Country D3 Momentum – Heckansicht, 3. März 2014, Düsseldorf.jpg|Volvo V40 *Cross Country* (2013–2016)
 Volvo V40 Cross Country crop.jpg|V40 Modellpflege (ab 2016)


### Modellpfleg 2016
Ufem Genfer Auto-Salon 2016 isch d uberarbeitet Version vom V40 vorgstellt worde, wo sit April 2016 ufem Markt isch. D Uberarbeitig betrifft in erschter Linie d Frontpartie. Der V40 het neui Schinwärfer, wo ds Designthema „Thors Hammer“ ufgrifft, also Tagfahrleuchte in Gschtalt vome ligende Hammer ufwise. Im Zämmehang mit dem isch d Frontmaske in Details neu gschtaltet worde. Userdem giz gänderti Sitzbezüg.

## Technischi Date
### Ottomotore

### Dieselmotore

## Links

* Offizielle V40-Website

## Fuessnote